
מכרז מס' 19/5.2023: ביצוע תוכנית ללימודי עזרה ראשונה לתלמידי כיתות י'

הבהרה 1

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה
	מענה

	1. 
	16.6.2.1
	24
	"הצעת המחיר המשוקללת ( כולל מע"מ ) הנמוכה ביותר תקבל ציון של 100% " שאלה?  מדוע ההצעות נבחנות במחיר כולל מע"מ?
כפי שידוע לכם הספק שזכה לאחרונה הינו (מלכ"ר ) מגן דוד אדום שהוא מוסד ללא כוונת רווח מתחרה בזירה עסקית מסחרית כשהוא מנצל לרעה את הפטור שניתן לו על ידי רשות המיסים , שעורי מס שונים על כול אחד מהמתחרים  יתכן כי תשפיע על זהות הזוכה במכרז , על מנת לשמור על ניטרליות יש לבחון את הצעת המחיר לא כולל מע"מ. מע"מ הינו מס בגובה 17% אשר נכפה על כלל החברות המסחריות  מכוח חוק מע"מ ואינו נחשב לרווח. אנו מבקשים שמשרד החינוך יבחן את ההצעות לא כולל מע"מ 
	אין שינוי במסמכי המכרז. בהתאם להוראת התכ"מ 7.3.1 יש לבצע את ההשוואה בין הצעות המחיר לפי מחירים כולל מע"מ.

	2. 
	2.8.5
	4
	"על הגוף המציע להיות בעל אישור משרד הבריאות לקיום קורסי חובשים"
שאלה ? מדוע הוכנס סעיף זה ? דרישת המכרז מתייחסת לקורס עזרה ראשונה בסיסי בהיקף של 10 שעות בלבד , קורס חובשים הינו קורס מורחב והיקפו של 200 שעות , במכרזים קודמים של המשרד לא הוכנס סעיף זה ולכן אנו מבקשים להסירו על מנת לאפשר לחברות לגשת למכרז ובטח לחברות שבעבר שירתו את המשרד לשביעות רצונם המלאה .
	סעיף 2.8.5 יימחק. 

	3. 
	4.2.5
	6
	" התעודה תהיה מפלסטיק קשיח כדוגמת כרטיס אשראי "
ברצוני לציין שמשנת 2020 חברתנו ירוקה וכול התעודות מונגשות לחניכים באתר בחברה באופן דיגיטאלי תוך הצגת מס' תעודת זהות והפקת התעודה באופן עצמאי , לחילופין ניתן לשמור אותה בפלאפון נייד כדוגמת התו הירוק בתקופת הקורנה ,
אנו מבקשים להפסיק שימוש בכרטיסי פלסטיק המזהמים את הסביבה מטעמכם להדרכת סייעות במעונות יום וכפי שנהוג ב כול העולם .
ולאפשר לנו הפקת תעודות דיגיטאליות כפי שנתבקשנו במכרז היקפים משתנים מס' 20/5.2023 : הקמת רשימות גופים לביצוע הכשרות בנושא עזרה ראשונה או התנהלות בטוחה, לצוות החינוכי/טיפולי המועסק במעונות יום לפעוטות סעיף 5.5.8 תעודות סיום קורס
א.          "על מבצע הקורס להכין תעודה דיגיטלית אישית המעידה על השתתפות וסיום קורס ההכשרה.
	אין מניעה כי תונפק תעודה דיגיטלית אישית המעידה על השתתפות וסיום הקורס בהצלחה. ובתנאי שלספק יש יכולת מוכחת לאימות התעודה (על מנת לוודא שהתעודה לא מזויפת) והיא תכלול  את הפרטים הבאים: מספר תעודה, שם המשתלם, מספר ת.ז, שם קורס ההכשרה, מועד ביצוע קורס ההכשרה, מספר השעות קורס ההכשרה שבוצעו, לוגו האגף, ומועד פקיעת תוקף קורס ההכשרה. התעודה תישלח לכל מי שהשתתף בקורס, עמד בדרישת הנוכחות במלואן ועבר את הבחינות בהצלחה.
 במקרה שמשתתף איבד את התעודה שקיבל בתום הקורס, הספק יידרש לספק עבורו  עותק של התעודה  וזאת ללא כל תשלום. מוסדות לימוד אשר יעדיפו קבלת תעודת פלסטיק, הספק יידרש לספק להם תעודות פלסטיק כמצוין במכרז.

	4. 
	6.23.1.6
	 
	"מנהל הפרויקט יהיה אקדמאי ובעל ניסיון של 3 שנים האחרונות בניהול פרויקטים במערכת החינוך בהיקף של לפחות 100 בתי ספר "
סעיף זה מייתר את המתחרים האחרים במכרז לגשת ולהתמודד כיוון שב- 3 שנים האחרונות מי שביצע בפועל את המכרז היה מגן דוד אדום .
אנו מבקשים שהניסיון יהיה ניסיון מוכח 3 שנים לפחות בתוך 8 השנים האחרונות
כפי שביקשתם במנהל הרפואי סעיף 6.23..2.2 ובו מצוין " בעל ניסיון בתחום הרפואה הדחופה של 5 שנים לפחות בתוך ה- 10 שנים האחרונות 
	הסעיף יתוקן כדלקמן: "מנהל הפרויקט יהיה אקדמאי ובעל ניסיון של לפחות 3 שנים מתוך 5 השנים האחרונות האחרונות בניהול פרוייקטים במערכת החינוך בהיקף של לפחות 100 בתי ספר."

	5. 
	 
	 
	האם לצורך הגשת המכרז נדרשת ערבות בנקאית?
או לחילופין רק לאחר שהוכרז זוכה ונחתם הסכם יש להגיש ערבות בהתאם ?
	לא נדרשת ערבות הצעה. נדרשת ערבות ביצוע מהספק הזוכה בלבד.

	6. 
	2.8.2
	4
	האם המציע יכול להיות חברה בע"מ?
	כן.

	7. 
	2.8.5
	4
	המכרז הוא עבור ביצוע קורסי ע"ר, מדוע אישור להכשרת חובשים הוא תנאי סף רלוונטי? ישנן חברות שמתמקצעות בהכשרת מגישי ע"ר בלבד.
	ראה תשובה בסעיף 2 בטבלה.

	8. 
	2.8.7
	5
	חברות שמתקצעות בהכשרות מגישי ע"ר בלבד מתקשות להגיע למחזורים כאמור. נבקש להוריד את תנאי הסף ל1,000,000 ₪ לשנה, בכל אחת מ3 השנים האחרונות.
	אין שינוי במסמכי המכרז.

	9. 
	2.3
	4
	נבקש הבהרה באשר לדרישה שלהלן, נציין כי בעוד שבסע' 2.3 מצוין כי:
"על המציע לפרט בהצעתו (נספח חוברת ההצעה) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא."
בעוד שבסעיף 25.1.11.6 בעמ' 32 מצוינת דרישה מצומצמת יותר: "פירוט התמיכות אותן מקבלת העמותה מטעם המדינה, במועד הגשת ההצעה (נספח חוברת ההצעה)."
נבקש לבחון בשנית ולצמצם את הדרישה הכוללנית לפירוט כלל ההתקשרויות בכלל הנושאים עם משרדי ממשלה וקרנות ציבוריות כאמור בסע'  2.3 עמ' 4 ולתקנה בהתאם לדרישה שבס' 25.1.11.6 בעמ' 32.
	יש לנהוג על פי הוראות סעיף 2.3.

	10. 
	2.8.5
	4
	מגן דוד אדום הינו תאגיד עצמאי הפועל על פי חוק  (חוק מגן דוד אדום, תש"י 1950). ההסדרים של פעילותו ונהלי ההפעלה הינם בהתאם לתפקידיו וסמכויותיו הקיימים על פי החוק. 
האמור לעיל אף מופיע ומפורסם באתר משרד הבריאות:
https://www.health.gov.il/UnitsOffice/HD/MHealth/
Rclalit/ambulance/Pages/ambulance_drivers_int_rec.aspx
לאור האמור, נבקש להבהיר כי מגן דוד אדום, בהיותו תאגיד סטטוטורי, פטור / עומד בדרישה זו.  
	סעיף 2.8.5 למכרז יימחק.

	11. 
	4.1.4
	6
	לאור האמור בשאלה מס' 2 לעיל, נבקש לסייג את דרישת המכרז בסעיף זה ולציין כי הספק יידרש להוכיח קבלת הכרה כמוסד מכשיר ע"י משרד הבריאות, רק במידה ונדרש להכרה כאמור עפ"י הנחיות משרד הבריאות.
	אין שינוי במסמכי המכרז.

	12. 
	4.4.1.6.
	8
	עפ"י האמור בסע' זה נדרש כי גודל קבוצת תלמידים יהיה 17-30 וכי ביצוע הדרכות בקבוצות קטנות יותר יהיה באישור של המשרד מראש ובכתב.
נבקש להבהיר לעניין זה, כי גודל קבוצת הלימוד הינו בהתאם לתכנון ולמידע שמתקבל ממשרד החינוך ומבתי הספר במעמד תיאום הקורסים ובהתאם לתיאום הטלפוני יום בטרם מועד הפעילות כנדרש בסע' 6.23.3.1.5 בעמ' 16.
במידה וביום ההדרכה כמות התלמידים בפועל קטנה מהתכנון (למשל בשל מחלת תלמיד), אין הדבר בשליטת הספק והוא לא יכול לצפותו מראש ועל כן לא יכול להגיש בקשה כנדרש. 
עוד נציין כי סע' 4.10.1.2 בעמ' 11 למכרז קובע כי: "אחת לשבוע, ביום ד' או ה', יעביר הספק למשרד בצורה דיגיטלית באמצעות הדואר האלקטרוני דו"ח צפי הדרכות לשבוע העוקב שיכלול נתוני בתי הספר, כתובתם, מספר קבוצות הלימוד ודרישות נוספות שיועברו ע"י היחידה המקצועית."
לאור האמור, נבקש להבהיר כי גודל קבוצת התלמידים וכמות הקבוצות יהיו בהתאם לדו"ח צפי ההדרכות השבועי.
	אין שינוי במסמכי המכרז. על הספק לבקש אישור לביצוע הדרכה בקבוצה קטנה יותר מ-17 תלמידים. ככל שבפועל הופיעו להדרכה פחות מ-17 תלמידים, הספק יהיה רשאי לבצע את ההדרכה למספר התלמידים אשר הופיעו להדרכה גם אם הוא קטן מ-17.

	13. 
	4.10.2.2
	11
	מבקשים כי הדרישה לצירוף דו"ח פרטי התלמידים המסיימים לא תהיה בצמוד לדו"ח הביצוע והגשת החשבון וזאת בשל בעיית פרטיות בהעברת המידע. מבקשים כי המועדים יהיו בהתאם לדרישות המשרד ובאמצעות מערכת מאובטחת כגון כספת או פתרון מקובל אחר.
	אין שינוי במסמכי המכרז. הדו"ח יצורף לחשבון. שיטת ביצוע ההעברה תתואם בין הספק למשרד על מנת לוודא שמירה על ביטחון המידע.

	14. 
	4.11.1
	12
	נבקש להבהיר האם נדרש להפעיל את שירותי המוקד לאורך כל חודשי השנה? האם בזמן חופשות של מערכת החינוך ניתן לצמצם או לא להפעיל כלל את המוקד? 
	נדרש להפעיל את המוקד בכל תקופה או זמן בו מתבצעות הדרכות (ישנם בתי ספר שמבצעים הדרכות בחודשי הקיץ/חגים וכדומה ויש לתת להם מענה).

	15. 
	1
	13
	בהצעת המחיר מצוין: "אם המציע הינו עמותה, עליו לכלול את כל הוצאותיו בהצעת המחיר, כולל מע"מ שהוא ישלם לספקיו. במקרה כזה ירשום המציע סכום זהה בטור "ללא מע"מ" ובטור "כולל מע"מ".".
נבקש לאחר המילה "עמותה" להוסיף "או מלכ"ר", כלומר : "אם המציע הינו עמותה / מלכ"ר ..."
	השינוי מתקבל.

	16. 
	6.23.1.2
	15
	לאור הדרישה בסע' 6.23.3 בעמ' 15 להעסקת רכז ארגוני והפעלת מוקד שירות טלפוני בסע' 4.11, נבקש לצמצם את היקף המשרה הנדרש ממנהל הפרויקט או לאפשר למנהל הפרויקט לעסוק, בנוסף לתפקידו, בנושאים נוספים ובלבד שלא יפגע תיפקודו בניהול הפרויקט.
	מנהל הפרויקט במשרה מלאה ויוכל  לעסוק, בנוסף לתפקידו, בנושאים נוספים ובלבד שלא יפגע תפקודו בניהול הפרויקט והוא יעמוד לרשות הפרויקט בכל עת שיידרש.



	בכבוד רב,
	אורנה מיטמיגר
                           	מנהלת אגף רכש מכרזים והתקשרויות

